Block Watne
Store norske leksikon,Økonomi og næringsliv,Næringsliv,Bedrifter og personer,Norske bedrifter og varemerker
Block Watne er et norsk industriselskap som produserer boliger og yrkesbygg. Hovedkontoret ligger i Oslo. Block Watne har stått for en rekke store boligfeltutbygginger, bygging av skoler, sykehjem, kontorbygg, med mer.
Bedriften ble grunnlagt i 1926 av Gabriel Block Watne (1900–1968) med utspring i et sagbruk i Sandnes grunnlagt i 1872 av Martin Larsen. Den ble først drevet som trelast- og bygningsfirma til 1955, da sønnen Gunnar Block Watne (1929–2016) overtok og satset på ferdighus. Firmaet har vært aksjeselskap siden 1965.I 1989–1990 ble Block Watne overtatt av Wani Industrier (eid av Walter Nilsen med familie) og hovedkontoret flyttet fra Klepp til Oslo i 1995. I 2014 ble selskapet kjøpt av OBOS. Les mer i Store norske leksikon ferdighus Eksterne lenker OBOS Block Watne Litteratur Erlandsen, Hans Christian: Byggeleder: Historien om Block Watne, 2006